“บีทีเอส” เปิดจ่ายค่าโดยสารผ่าน “เราชนะ” เริ่มพรุ่งนี้
“บีทีเอส” เปิดจ่ายค่าโดยสารผ่าน "เราชนะ" เริ่มพรุ่งนี้
“บีทีเอส” เปิดจ่ายค่าโดยสารผ่าน "เราชนะ" เริ่มพรุ่งนี้
4 ก.พ. 2564

นายสุรพงษ์ เลาหะอัญญา กรรมการผู้อำนวยการใหญ่ บมจ.ระบบขนส่งมวลชนกรุงเทพ ผู้ให้บริการรถไฟฟ้าบีทีเอส บริษัทในกลุ่มบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS แจ้งว่า ตามผลการประชุมคณะรัฐมนตรี (ครม.)  เรื่องของโครงการ “เราชนะ”  โดยมีข้อกำหนดให้สามารถจัดใช้วงเงินดังกล่าว ในการชำระค่าบริการระบบขนส่งสาธารณะต่าง ๆ ทุกประเภท ยกเว้นทางอากาศ เมื่อวันที่ 26 มกราคม 2564 ที่ผ่านมา เพื่อช่วยแบ่งเบาและลดภาระค่าใช้จ่ายในการเดินทาง ลดการสัมผัสเงินสด เพื่อสร้างความปลอดภัย มั่นใจในการเดินทางให้กับประชาชน
ทั้งนี้ บริษัทฯ ได้เร่งดำเนินการตามมาตรการที่รัฐบาลขอความร่วมมือ โดยผู้โดยสารที่มีการลงทะเบียนในโครงการ “เราชนะ” จะสามารถเริ่มชำระค่าโดยสารรถไฟฟ้าบีทีเอส และรถไฟฟ้าสายสีทอง ได้ตั้งแต่วันที่ 5 กุมภาพันธ์ 2564 เป็นต้นไป ซึ่งประเภทบัตรโดยสารที่รับชำระผ่าน “เราชนะ” ได้แก่ บัตรโดยสารเที่ยวเดียว (Single Journey Card) สามารถมาติดต่อขอรับสิทธิได้ที่ห้องจำหน่ายตั๋วทุกสถานี สำหรับกลุ่มผู้ได้สิทธิในการใช้ “เราชนะ” เพื่อชำระค่าโดยสารรถไฟฟ้า มีดังนี้ 1.ผู้โดยสารถือบัตรสวัสดิการแห่งรัฐ 2.ผู้โดยสารที่ โหลดแอปพลิเคชั่น เป๋าตัง
 